અમદાવાદઃ દેશભરમાં મલ્ટિસ્પેશિયલિટી હોસ્પિટલોનું સંચાલન કરતી શેલ્બી હોસ્પિટલે તેના એસ. જી. રોડ અમદાવાદના એકમમાં જરૂરિયાત ધરાવતા લોકોને લીવર ટ્રાન્સપ્લાન્ટ કરી જીવ બચાવી શકાય તે માટે સેન્ટર ફોર લીવર ડિસીઝ એન્ડ ટ્રાન્સપ્લાન્ટેશન સ્થાપ્યાની જાહેરાત કરી છે. હોસ્પિટલ હવે મૃત દાતા, જીવંત ડોનર તથા પુખ્ત તેમ જ બાળકોને તાકીદની સ્થિતિમાં તમામ પ્રકારનાં લીવર ટ્રાન્સપ્લાન્ટની નિપુણતા ધરાવે છે. શેલ્બીની ટીમે તાજેતરમાં સુરતની 80 વર્ષની ઉંમરની સૌથી વૃદ્ધ બ્રેઇન ડેડ વ્યક્તિના લીવરનું ટ્રાન્સપ્લાન્ટ કર્યું છે. આ લીવર ગ્રીન કોરિડોર મારફતે સુરતથી અમદાવાદ લાવવામાં આવ્યું હતુ, જેના કારણે અમદાવાદમાં વસતા લીવરની ગંભીર હાલત ધરાવતા દરદીને જીવનદાન મળ્યું છે. બીજી તરફ ઉદેપુરના કલ્યાણસિંહને આ સેન્ટરમાં લીવરદાતાનું લીવર ટ્રાન્સપ્લાન્ટ કરવામાં આવ્યું છે.